Θάνος Λειβαδίτης

Ο Θάνος Λειβαδίτης (Λαμία, 30 Μαΐου 1934 - Αθήνα, 1 Σεπτεμβρίου 2005) ήταν Έλληνας ηθοποιός και σεναριογράφος.

Βιογραφία
Σπούδασε ζωγραφική στη Σχολή Καλών Τεχνών του Πολυτεχνείου Αθηνών (στο εργαστήρι του ζωγράφου Γιάννη Μόραλη).

Το 1959 τελείωσε τη Δραματική Σχολή του Εθνικού Θεάτρου και παρέμεινε σε αυτό μέχρι το 1972. Υπήρξε πρωταγωνιστικό στέλεχος παίζοντας σε πολλούς ρόλους του κλασικού ρεπερτορίου δίπλα σε καταξιωμένους ηθοποιούς (όπως η Κατίνα Παξινού, ο Αλέξης Μινωτής, η Κυβέλη, ο Χριστόφορος Νέζερ, ο Στέλιος Βόκοβιτς, ο Θάνος Κωτσόπουλος, ο Δημήτρης Χορν, η Άννα Συνοδινού, η Ελένη Χατζηαργύρη, η Αντιγόνη Βαλάκου κ.ά.).

Πρωτοεμφανίστηκε στη σκηνή το 1959 στον Φιλάργυρο του Μολιέρου, ερμηνεύοντας τον Βαλέριο. Ακολούθησε ο ρόλος του Αίμονα στην Αντιγόνη του Σοφοκλή, του Νεοπτόλεμου στον Φιλοκτήτη, του Μάλκομ στον Μάκβεθ του Ουίλλιαμ Σαίξπηρ, του αγγελιαφόρου στον Οιδίποδα Τύραννο του Σοφοκλή, του Μενοικέα στις Φοίνισσες του Ευριπίδη κ.ά.

Είχε συμμετάσχει σε διεθνή θεατρικά φεστιβάλ, όπως στο Theatre de Nations (Παρίσι) το 1962 και στο  World Theatre Season (Λονδίνο) το 1966. Έγραψε παράλληλα 30 σενάρια για τον κινηματογράφο και πρωταγωνίστησε σε 24 ελληνικές κινηματογραφικές παραγωγές. Στις ταινίες του συμπρωταγωνιστούσε σχεδόν πάντα με την ηθοποιό Μέμα Σταθοπούλου.

Η καταξίωση
Ωστόσο έγινε περισσότερο γνωστός από την τηλεοπτική του καριέρα που άρχισε το 1974 με την τότε μεγάλη επιτυχία Οι δίκαιοι (σειρά που κράτησε 3 χρόνια). Αυτή την σειρά ακολούθησαν επιτυχίες όπως Οι αξιόπιστοι (1981), Οι ιερόσυλοι (1983), Η βεντέτα (1987), Η έκτη εντολή (1989), Η δίκη (1991) και Η οργή των θεών (1994).

Ήταν ο σεναριογράφος και πρωταγωνιστής στους ρόλους του δικηγόρου Άγγελου Καρνέζη και του δημοσιογράφου Άρη Μαρτέλη, ώστε να συμβάλει στην απονομή της δικαιοσύνης. Τιμήθηκε με το Κορφιάτικο Βραβείο Σεναρίου το 1984 για το σίριαλ Οι ιερόσυλοι.

Το τέλος
Πέθανε σε ηλικία 71 ετών και κηδεύτηκε στο Α' Νεκροταφείο, όπου το 1988 είχε ταφεί και ο θείος του, ο γνωστός ποιητής Τάσος Λειβαδίτης. Δεν είχε παιδιά, ενώ είχε μακροχρόνιο δεσμό με την παρτενέρ του, Μέμα Σταθοπούλου.

 Φιλμογραφία 
ΈτοςΤίτλοςΡόλος1958Τέσσερις νύφες και ένας γαμπρόςΚοσμάς Πετεφρής1963Η καρδιά της μάναςΝίκοςΚαρδιές στην καταιγίδαΒασίλης Για λίγη στοργήΛευτέρης1964Πικρή μου αγάπηΔημήτρηςΟι επικίνδυνοιΝίκοςΠαιδί μου δεν αμάρτησαΔημήτρης1965Ο νικητήςΓιώργος ΜαρκαντώνηςΤο φτωχόπαιδοΑλέξηςΘα ζήσω για σέναΑντώνηςΟ μεγάλος όρκοςΛάμπηςΑφήστε με να ζήσωΑλέξης ΒρανάςΤο τελευταίο δάκρυΓιώργος1966Η παραστρατημένη ΣτέφανοςΆγγελοι της αμαρτίαςΛευτέρης1967Δάκρυα οργήςΜάνοςΤο κορίτσι της οργήςΔημήτρης1968Μεγάλες αγάπεςΦοίβος ΤερζήςΖήσε για την αγάπη μαςΔημήτρης Νικολάου1969Η θυσία μιας γυναίκαςΑνδρέας ΓεραλήςΦίλησέ με πριν φύγεις για πάνταΑλέξης Καραπάνος1970Φουκαράδες και λεφτάδεςΑλέξης Βρανάς1971Κάθε ναυάγιο και μια κόλασηΠέτρος Αλεξίου1972Στη θύελλα της μεγάλης αγάπης Ανδρέας

 Τηλεόραση 
ΈτοςΤίτλος1974Οι δίκαιοι1981Οι αξιόπιστοι1983Οι ιερόσυλοι1987Η βεντέτα1989Η έκτη εντολή1991Η δίκη1994Η οργή των θεών

Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε ο Λειβαδίτης ως ηθοποιός. 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1958/1959 Ιουλιανός ο παραβάτης Α Φρουρός Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1958/1959 Νύχτα στη Μεσόγειο Μανουήλ Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1959/1960 Ο φιλάργυρος Βαλέριος Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1960/1961 Η επίσκεψη της γηραιάς κυρίας Γιος του Ιλ Εθνικό Θέατρο της Ελλάδας Κτήριο Τσίλερ Αλέξης Μινωτής Ελληνική Θεατρική Περίοδος 1960/1961 Ο έμπορος της Βενετίας Σαλάνιο Εθνικό Θέατρο της Ελλάδας Κτήριο Τσίλερ Αλέξης Μινωτής Ελληνική Θεατρική Περίοδος 1960/1961 Γέρμα Ένας άνδρας Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1961/1962 Ο φιλάργυρος Βαλέριος Εθνικό Θέατρο της Ελλάδας Κτήριο Τσίλερ Κωστής ΜιχαηλίδηςΜιχάλης Μπούχλης Ελληνική Θεατρική Περίοδος 1961/1962 Ερωφίλη Μαντατοφόρος Εθνικό Θέατρο της Ελλάδας Ωδείο Ηρώδου του Αττικού Αλέξης Σολομός Ελληνική Θεατρική Περίοδος 1967/1968 Ταρτούφος Δαμίς Εθνικό Θέατρο της Ελλάδας Κτήριο Τσίλερ Σωκράτης Καραντινός Ελληνική Θεατρική Περίοδος 1968/1969 Ο κατά φαντασίαν ασθενής ΚλεάντΒ΄ιατρός Εθνικό Θέατρο της Ελλάδας Δημοτικό Θέατρο Πειραιά Σωκράτης Καραντινός

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

Πηγές
Νεκρολογία στη "Ναυτεμπορική", 2 Σεπτεμβρίου 2005.

Κατηγορία:Έλληνες σεναριογράφοι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης